Det er bilvei fra Åsakrysset ved Steinsfjorden opp til Stubbdal og Damtjern. Mellom Åsakrysset og Damtjern finner man også sporene etter den gamle kjerraten i Åsa, og ved Kjerratmuseet kan man studere hvordan den svenske ingeniøren Samuel Bagge gjorde det mulig for Peder Anker (1749–1824) fra Bogstad å frakte tømmer opp til Damtjern fra Steinsfjorden, for videre fløtning ned Sørkedalsvassdraget.